ג'ונתן ספרן פויר

ג'ונתן ספרן פויר (באנגלית: Jonathan Safran Foer; נולד ב-21 בפברואר 1977) הוא סופר יהודי־אמריקאי. ספרן פויר מלמד כתיבה יוצרת באוניברסיטת ניו יורק. ספרן פויר נולד בוושינגטון. הוא בנם של אלברט פויר, עורך דין, ואסתר ספרן פויר, נשיאת חברה ליחסי ציבור. אחיו הגדול פרנקלין פויר כיהן כעורך ה"ניו ריפבליק", ואחיו הצעיר ג'ושוע הוא עיתונאי עצמאי. ב-1995, במהלך לימודי הפילוסופיה של ספרן פויר באוניברסיטת פרינסטון, הוא השתתף בקורס כתיבה בהנחיית הסופרת ג'ויס קרול אוטס, והחל להתעניין בתחום. קרול אוטס אף הנחתה את עבודת הגמר שלו, שעסקה בבחינת חייו של סבו מצד אמו, לואיס ספרן, שהיה ניצול השואה. על עבודתו קיבל ספרן פויר את פרס אוניברסיטת פרינסטון לכתיבה יצירתית. בסיום לימודיו בשנת 1999, ערך ספרן פויר מסע לאוקראינה כדי להרחיב את עבודת הגמר שלו. במקביל ערך אנתולוגיה של סיפורים קצרים בהשפעת ג'וזף קורנל ב-2001, ואף תרם לה סיפור קצר משלו. ב-2002 פרסם את סיפור המסע שלו וסיפור חייו של סבו כרומן רחב יריעה, "הכל מואר", שהפך לרב מכר וזכה במספר פרסים, בהם פרס הספר היהודי הלאומי ו"פרס ספר הביכורים של הגרדיאן". ב-2005 יצאה אף גרסה קולנועית של הסרט, בשם "הכל מואר", בכיכובו של אלייז'ה ווד. ב-2005 יצא הרומן השני של ספרן פויר, "קרוב להפליא ורועש להחריד", המתאר את מסעו והתמודדותו של ילד בן תשע בניו יורק שלאחר פיגועי 11 בספטמבר, בהם נהרג אביו. בכתיבתו השתמש במספר סגנונות כתיבה ייחודיים, בהם כתיבה ויזואלית, שילוב קווי עלילה רבים, תמונות ועוד; סגנון כתיבתו התקבל בתגובות מעורבות מצד מבקרי הספרות. הספר זכה להצלחה רבה במכירות ותורגם למספר שפות. בשנת 2011 הופק סרט קולנוע המבוסס על הסרט בבימויו של סטיבן דלדרי ובכיכובם של טום הנקס, סנדרה בולוק ומקס פון סידוב (שהיה מועמד לפרס אוסקר לשחקן המשנה הטוב ביותר). הסרט עצמו היה מועמד לפרס האוסקר לסרט הטוב ביותר. ספרן פויר, שמאז ילדותו הוא צמחוני ואוכל בשר לסירוגין, הופיע בסרט התעודה העוסק בשחיטה כשרה ומעודד צמחונות, "If This is Kosher...". בנובמבר 2009 יצא ספרו הראשון שאינו רומן, "לאכול בעלי חיים", בו הוא משלב נרטיבים אישיים עם טיעונים פרו-צמחוניים. הספר ראה אור בעברית בהוצאת כנרת זמורה-ביתן דביר בשנת 2010. בשנת 2012 ערך ספרן פויר מהדורה של הגדה של פסח ובה לצד הטקסט המסורתי - קטעי פרשנות והסברים מודרניים. להגדה זו היו שותפים הוגים יהודיים אמריקאים נוספים. ההגדה יצאה בעברית בהוצאת כנרת זמורה-ביתן דביר. בפברואר 2013 מינה אותו ברק אובמה לחבר במועצת מוזיאון השואה בוושינגטון. בסתיו 2016 יצא לאור ספרו "הנני" (Here I am), העוסק בזוגיות ובחיי משפחה יהודית-אמריקאית על רקע אירועים דרמטיים בישראל ובמזרח התיכון. ספרן פויר נישא ב-2004 לסופרת ניקול קראוס. לזוג נולדו שני ילדים והם התגוררו בברוקלין שבניו יורק. ב-2014 נפרדו השניים. הכל מואר (2002) קרוב להפליא ורועש להחריד (2005) Tree of Codes 2010 הנני, תרגמה מאנגלית: קטיה בנוביץ', הוצאת כנרת, זמורה-ביתן (2016) לאכול בעלי חיים, אור יהודה: כנרת, זמורה-ביתן, 2010. אנחנו האקלים: הצלת כדור הארץ מתחילה בארוחת הבוקר, חבל מודיעין: כנרת, זמורה –מוציאים לאור, 2019. ג'ונתן ספרן פויר, ברשת החברתית Goodreads קרוב להפליא ורועש להחריד - פרק ראשון מהספר, באתר "טקסט" דבורה סלומון, הניו יורק טיימס, הסופר היהודי-אמריקאי הגדול הבא, באתר הארץ, 8 במרץ 2005 מאיה פלדמן, הכתיבה שלי מגרדת, באתר ynet, 4 במאי 2007 אריק גלסנר, על ג'ונתן ספרן-פויר, מרץ 2008 עמיחי שלו, סופר, בשר ודם, באתר ynet, 28 במאי 2010 אור אלתרמן, כותב בבשר החי, באתר ynet, 1 ביוני 2010 דדי שי, המסע אל תוככי תעשיות המזון מהחי, באתר nrg‏, 3 ביוני 2010 נועה לימונה, "לאכול בעלי חיים" מאת ג'ונתן ספרן פוייר | סבל בשר ודם, באתר הארץ, 24 ביוני 2010 דוד הדר, על השחיטה ובעיר ההריגה בצלחת אחת, באתר הארץ, 20 באוגוסט 2010 ציפי שמילוביץ, "טראמפ מעורר פה אנטישמיות, זה מפחיד אותנו", באתר "ידיעות אחרונות", 17 בדצמבר 2016 אריק גלסנר, על "הנני", של ג'ונתן ספרן פויר, המדור לספרות ב"7 לילות" של "ידיעות אחרונות", 22 בדצמבר 2016 איילת קליין כהן, לא הכל מואר: המעידה הראשונה של ג'ונתן ספרן פויר, באתר nrg‏, 15 בינואר 2017 רעות אלון, "אני לא שופט מאמצים של אנשים, אני שופט אנשים שלא עושים מאמץ", באתר זווית: סוכנות ידיעות למדע ולסביבה, 2 ביולי 2023 הוועידה השנתית ה-51 למדע ולסביבה - ג'ונתן ספרן פויר, סרטון בערוץ "האגודה הישראלית לאקולוגיה ולמדעי הסביבה", באתר יוטיוב (אורך: 20:28), יולי 2023 אתר הספר "לאכול בעלי חיים" (באנגלית) ג'ונתן ספרן פויר (1977-), דף שער בספרייה הלאומית מיה סלע, אובמה מינה את הסופר ג’ונתן ספרן פויר כחבר במועצת מוזיאון השואה בוושינגטון, באתר הארץ, 6 בפברואר 2013